**กำหนดการ**

**โครงการเดิน-วิ่ง เฉลิมพระเกียรติ พระบาทสมเด็จพระเจ้าอยู่หัว**

**เนื่องในวันฉัตรมงคล 4 พฤษภาคม 2566**

**ในวันอาทิตย์ที่ 28 พฤษภาคม 2566**

**ณ ศาลากลางจังหวัดแพร่ อำเภอเมืองแพร่ จังหวัดแพร่**

เวลา 05.00 น. - เจ้าหน้าที่ที่เกี่ยวข้อง ประจำจุดอำนวยการ

เวลา 05.45 น. - ผู้เข้าร่วมกิจกรรมอบอุ่นร่างกาย

เวลา 06.00 น. - ประธาน (ผู้ว่าราชการจังหวัดแพร่) เดินทางมาถึงสถานที่จัดกิจกรรมฯ

ยืนประจำจุดที่กำหนด (ดนตรีบรรเลงเพลงมหาฤกษ์)

- ประธานขึ้นสู่เวที เพื่อเปิดกรวยกระทงธูปเทียนแพหน้าพระบรมฉายาลักษณ์

​​​​​ พระบาทสมเด็จพระเจ้าอยู่หัว

​​​​​ - ประธานประจำแท่นกล่าวเปิดงาน

- นายกองค์การบริหารส่วนจังหวัดแพร่ กล่าวรายงาน

- ประธานกล่าวเปิดงาน

เวลา 06.15 น. - ประธานประจำจุดปล่อยตัวด้านหน้า ผู้เข้าร่วมกิจกรรม เดิน - วิ่ง ระยะทาง 6 กิโลเมตร

เวลา 09.30 น. - ผู้ร่วมกิจกรรมเข้าสู่เส้นชัย สิ้นสุดกิจกรรมฯ

**หมายเหตุ :** ประธานและผู้เข้าร่วมกิจกรรมสวมใส่เสื้อโทนสีเหลืองเข้าร่วมกิจกรรม

กำหนดการนี้อาจเปลี่ยนแปลงได้ตามความเหมาะสม

**คำกล่าวรายงาน**

**พิธีเปิด “โครงการเดิน-วิ่ง เฉลิมพระเกียรติ พระบาทสมเด็จพระเจ้าอยู่หัว**

**เนื่องในวันฉัตรมงคล 4 พฤษภาคม 2566”**

**ในวันอาทิตย์ที่ 28 พฤษภาคม 2566** **เวลา 06.00 น.**

**ณ กาดสามวัย อำเภอเมืองแพร่ จังหวัดแพร่**

**---------------------------------------**

**เรียน ท่านผู้ว่าราชการจังหวัดแพร่**

**กระผม นายอนุวัธ วงศ์วรรณ นายกองค์การบริหารส่วนจังหวัดแพร่ ในนามของ คณะทำงานโครงการเดิน – วิ่ง องค์กรปกครองส่วนท้องถิ่น ทุกแห่งในพื้นที่จังหวัดแพร่ และผู้เข้าร่วมกิจกรรมในครั้งนี้ ขอขอบพระคุณท่านผู้ว่าราชการจังหวัดแพร่ เป็นอย่างสูง ที่ให้เกียรติมาเป็นประธาน เปิดโครงการเดิน-วิ่ง เฉลิมพระเกียรติ พระบาทสมเด็จพระเจ้าอยู่หัว**

**เนื่องในวันฉัตรมงคล 4 พฤษภาคม 2566 ในวันนี้**

**โครงการเดิน – วิ่ง ในครั้งนี้จัดทำขึ้น โดยมีวัตถุประสงค์ ดังนี้**

**1. เพื่อเป็นการสำนึกในพระมหากรุณาธิคุณ พระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566**

**2. เพื่อนำเงินรายได้จากการดำเนินงานสมทบมูลนิธิชัยพัฒนาและมูลนิธิร่วมจิตต์น้อมเกล้า เป็นทุนในการช่วยเหลือเด็ก เยาวชน และประชาชน ให้มีคุณภาพชีวิตที่ดีขึ้น และสามารถพึ่งพาตนเองได้**

**3. เพื่อส่งเสริมและสนับสนุนให้เด็ก เยาวชน และประชาชนได้ออกกำลังกายเพื่อสุขภาพ**

**4. เพื่อส่งเสริมและสนับสนุนนให้ภาคีเครือข่ายในพื้นที่จังหวัด ได้แก่   
องค์กรปกครองส่วนท้องถิ่น ภาครัฐ ภาควิชาการ ภาคผู้นำศาสนา ภาคเอกชน ภาคประชาสังคม และภาคสื่อมวลชนได้มีส่วนร่วมใรการช่วยเหลือเด็ก เยาวชน และประชาชนให้มีคุณภาพชีวิตที่ดีขึ้น และสามารถพึ่งพาตนเองได้**

**โครงการ...**

**- 2 -**

**โครงการเดิน – วิ่ง ในครั้งนี้ รวมจำนวนระยะทาง 6 กิโลเมตร**

**บัดนี้ได้เวลาอันเป็นมงคลแล้ว ขอเรียนเชิญท่านผู้ว่าราชการจังหวัดแพร่ ได้กล่าวให้โอวาทพร้อมเปิด “โครงการเดิน-วิ่ง เฉลิมพระเกียรติ พระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566” ขอกราบเรียนเชิญ**

**🏵🏵🏵🏵🏵🏵🏵🏵🏵**

**คำกล่าวเปิด**

**พิธีเปิด “โครงการเดิน-วิ่ง เฉลิมพระเกียรติ พระบาทสมเด็จพระเจ้าอยู่หัว**

**เนื่องในวันฉัตรมงคล 4 พฤษภาคม 2566”**

**โดย นายชุติเดช มีจันทร์**

**วันอาทิตย์ที่ 28 พฤษภาคม 2566 เวลา 06.00 น.**

**ณ กาดสามวัย อำเภอเมืองแพร่ จังหวัดแพร่**

**---------------------------------------**

**ในโอกาสแรก ใคร่ขอแสดงความชื่นชมต่อคณะทำงานโครงการเดิน-วิ่ง   
เฉลิมพระเกียรติ พระบาทสมเด็จพระเจ้าอยู่หัว เนื่องในวันฉัตรมงคล   
4 พฤษภาคม 2566 องค์กรปกครองส่วนท้องถิ่น และผู้เข้าร่วมกิจกรรม  
ทุกท่าน ที่เห็นความสำคัญของโครงการฯ จากคำกล่าวรายงานจะเห็นได้ว่า วัตถุประสงค์ของโครงการฯ มุ่งหวังให้ทุกท่านได้มีส่วนร่วมในกิจกรรม เฉลิมพระเกียรติ พระบาทสมเด็จพระเจ้าอยู่หัว เนื่องในวันฉัตรมงคล   
4 พฤษภาคม 2566 ในครั้งนี้ อีกทั้งยังส่งเสริมให้ทุกท่านได้มีสุขภาพที่ดี   
และที่สำคัญรายได้จากค่าสมัครโดยไม่หักค่าใช้จ่าย มอบสมทบมูลนิธิชัยพัฒนา และส่งมอบให้มูลนิธิร่วมจิตต์น้อมเกล้าฯ เพื่อช่วยเหลือเด็กและเยาวชนที่ประพฤติดีมีฐานะยากจน จากท้องถิ่นทั่วประเทศ ให้มีโอกาสรับการศึกษา   
ซึ่งก็จะกลับคืนสู่ลูกหลานของคนจังหวัดแพร่ต่อไป**

**ในการจัดกิจกรรมครั้งนี้ จะสำเร็จลุล่วงไม่ได้เลย หากไม่ได้รับการสนับสนุนจากทุกท่าน ณ ที่แห่งนี้ และต้องขอขอบคุณ สำนักงานส่งเสริม การปกครองท้องถิ่นจังหวัดแพร่ องค์การบริหารส่วนจังหวัดแพร่ เทศบาลเมืองแพร่ คณะทำงาน ตลอดจนนักวิ่งทุกท่าน ที่เข้าร่วมกิจกรรม จึงขออวยพรให้โครงการเดิน – วิ่ง ในครั้งนี้บรรลุวัตถุประสงค์ที่กำหนดไว้ทุกประการ**

**บัดนี้ ได้เวลาอันสมควรแล้ว กระผมขอเปิด “โครงการเดิน-วิ่ง เฉลิมพระเกียรติ พระบาทสมเด็จพระเจ้าอยู่หัว เนื่องในวันฉัตรมงคล   
4 พฤษภาคม 2566 ณ บัดนี้**

**🏵🏵🏵🏵🏵🏵🏵🏵🏵**